Abitanti
<s>Abitanti () su naseljeno mjesto u sastavu gradske općine Koper, regija Obalno-kraška, Slovenija.</s>

<s>Geografski položaj</s>

<s>Smješteni su u jugoistočnom dijelu Šavrinskog brda, u dolini Malinskog potoka, uz granicu sa Hrvatskom.</s><s>U mjestu se nalazi istoimena ulica.</s><s>Zaselak Kalina nalazi se na grebenu iznad potoka Miklinica.</s><s>Zbog udaljenosti sela, većina stanovništva je emigrirala, naročito u primorske gradove.</s>

<s>Cijelo selo je proglašeno kulturnim spomenikom lokalnog značaja 1987. godine i upisano je u slovenski registar nepokretne kulturne baštine.</s>

<s>Abitanti su prvi na listi slovenskih naselja po abecednom redu.</s>

<s>Historija</s>

<s>Naziv mjesta potiče od latinske riječi habitatores (talijanska "abitanti") koja ima značenje "stanovnici".</s><s>Naime, Mlečani su htjeli da emigranti iz Bosne i Dalmacije, koji su u 16. vijeku pobjegli od Osmanlija, nasele ovo mjesto.</s><s>U starim dokumentima selo se u periodu od 1763. do 1787. zvalo Obitanti.</s>

<s>Sačuvana je i legenda da je istarski poljoprivrednik Perič želio sagraditi kuću u jednom od lokalnih sela, ali mu to nije bilo dopušteno, pa je otišao na "ničiju zemlju" gdje je postavio drveni kolac i rekao: "Ovdje ćemo abitat!" (Ovdje ćemo živjeti).</s>

<s>Do teritorijalne reorganizacije u Sloveniji, nalazili su se u sastavu stare općine Koper.</s>

<s>Stanovništvo</s>

<s>Na popisu stanovništva 2011. godine, Abitanti su imali 16 stanovnika.</s>

<s>Galerija</s>

<s>Reference</s>

<s>Vanjski linkovi</s>

<s>Naselja u Sloveniji</s>

